Περάστε φιλήστε τελειώσατε

Το Περάστε φιλήστε τελειώσατε είναι ο τίτλος ελληνικής κωμικής κινηματογραφικής ταινίας του 1986, σε σκηνοθεσία Γιάννη Δαλιανίδη και σενάριο δικό του και του Νίκου Μαστοράκη.

 Πλοκή 
Ο Πάνος Βοδοσάκης (Πάνος Μιχαλόπουλος), ένας φιλόδοξος νέος, καταφέρνει με τη βοήθεια της φίλης του, της Καίτης (Βάσια Παναγοπούλου), να βρει θέση σε μια κρουαζιέρα στο Αιγαίο, στα ελληνικά νησιά, όπου ελπίζει να κατακτήσει με τη γοητεία του κάποια από τις κυρίες που θα γνωρίσει στο πλοίο. Αρωγός του σε αυτήν την περιπέτεια αποτελεί και η συνωνυμία του με τον γνωστό βιομήχανο Πάνο Βοδοσάκη (Κώστας Καραγιώργης). Εκτός, όμως, από τις πολλές κατακτήσεις που θα κάνει, θα γνωρίσει και τη Μέμα (Ρίκα Βαγιάνη), μια απατεώνισσα, την οποία θα ερωτευθεί. Το ίδιο θα γίνει και με την Καίτη, η οποία θα ερωτευθεί τον Σταμάτη (Σταμάτης Γαρδέλης), τον ιδιωτικό ντετέκτιβ του πλοίου, ο οποίος βρίσκεται στα ίχνη κάποιων ληστών κοσμημάτων (Γιώργος Σταυρόπουλος & Αντώνης Ανδρέου).

 Διανομή ρόλων 
 Πάνος Μιχαλόπουλος - Πάνος Βοδοσάκης
 Σταμάτης Γαρδέλης - Σταμάτης Χρονίδης
 Βάσια Παναγοπούλου - Καίτη
 Ρίκα Βαγιάνη - Μέμα
 Έλενα Στρατή - Μπέτυ Κυπριανού
 Δημήτρης Κοτζιάς - Πέτρος
 Κώστας Καραγιώργης - Πάνος Βοδοσάκης
 Βίνα Ασίκη - Ντόρα
 Ρίκα Διαλυνά - Ρίκα Λεμπέση
 Γκέλυ Γαβριήλ
 Γιώργος Σταυρόπουλος - Βάσος
 Γιάννης Μαραγκός - Τζίμης
 Άκης Φλωρεντής - Γιώργος Καφαντάρης
 Αντώνης Τρικαμηνάς - γιατρός
 Αντώνης Ανδρέου - συνεργάτης Βάσου
 Ρένα Μανιατάκη - δις Σπυροπούλου

 Παραγωγή 
Πρόκειται για την πρώτη εμφάνιση της Ρίκας Βαγιάνη στον κινηματογράφο. 

Η ταινία προβλήθηκε για πρώτη φορά στις κινηματογραφικές αίθουσες στις 23 Αυγούστου 1986. Κόβοντας 200.173 εισιτήρια, ήρθε στην 1η θέση ανάμεσα σε 45 ελληνικές ταινίες της σαιζόν. Κυκλοφόρησε και με τη μορφή DVD στις 11 Σεπτεμβρίου 2007. 

 Παραπομπές 

Εξωτερικοί σύνδεσμοι

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1986
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες με μουσική σύνθεση Γιώργου Θεοδοσιάδη
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Γιώργου Καραγιάννη